Predkladacia  správa

Materiál sa predkladá na rokovanie vlády v zmysle bodu B.2. uznesenia č. 605 zo dňa 23. júna 2004.

V rámci svojho pôsobenia v Stredoeurópskej iniciatíve (SEI) Slovenská republika 
1. januára 2005 prebrala predsedníctvo tohto medzinárodného regionálneho fóra. 

Vychádzajúc z tradícií SEI v oblasti poľnohospodárstva, SR bude v dňoch 3. a 4. novembra 2005 v Sliači - Sielnici hostiť Konferenciu ministrov SEI, na ktorej sa zúčastnia ministri poľnohospodárstva a experti z Albánska, Bieloruska, Bosny a Hercegoviny, Bulharska, Českej republiky, Chorvátska, Macedónska, Maďarska, Moldavska, Poľska, Rakúska, Rumunska, Slovenska, Slovinska, Srbska a Čiernej Hory, Talianska a Ukrajiny (ďalej len „členské krajiny SEI“).

Hlavnou témou Konferencie je „Trvalo udržateľný rozvoj poľnohospodárstva – výmena know-how“

Ministerskej konferencii bude predchádzať dňa 3. novembra 2005 stretnutie expertov SEI, ktorí zasadnú v troch pracovných skupinách (Pracovná skupina pre potraviny, Pracovná skupina pre environmentálne a vidiecke aktivity a Pracovná skupina pre lesníctvo) 

Predložený materiál má informatívny charakter, z toho dôvodu nebol predložený 
na medzirezortné pripomienkové konanie.